

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| 1. Prijímateľ | Súkromná spojená škola, Biela voda, |
| 1. Názov projektu | Prepojenie vzdelávania s praxou v Súkromnej strednej odbornej škole, Biela voda 2. |
| 1. Kód projektu ITMS2014+ | 312011Z055 |
| 1. Názov pedagogického klubu | Pedagogický klub čitateľskej gramotnosti – prierezové témy. |
| 1. Meno koordinátora pedagogického klubu | Mgr. Beáta Kunová |
| 1. Školský polrok | 01.09.2022- 31.01.2023 |
| 1. Odkaz na webové sídlo zverejnenia písomného výstupu | www.ssos-kezmarok.sk |

10.

|  |
| --- |
| **Úvod**  Pedagogický klub čitateľskej gramotnosti – prierezové témy bude vytvorený pedagogickými zamestnancami, ktorí zastupujú vzdelávacie oblastí platného ISCED 3A, ako napr.: matematika a práca s informáciami, jazyk a komunikácia, človek a príroda, človek a spoločnosť a tiež pedagogickými zamestnancami vyučujúcimi odborné predmety.  Klub bude fungovať počas školských rokov, od septembra 2020 do januára 2023 (spolu 25 mesiacov) a jeho udržateľnosť vychádza z koncepcie nového modelu SOŠ, ktorého súčasťou sú „riešiteľské rady“ tímov pre vzdelávacie oblasti ISCED 3A.  Spôsob organizácie: stretnutia 2 krát do mesiaca. Dĺžka jedného stretnutia: 3 hodiny.  Varianta klub: pedagogický klub s výstupmi.  Zameranie pedagogického klubu:  Pedagogický klub sa bude zameriavať na rozvoj čitateľskej gramotnosti v rámci vzdelávacích oblastí platného ISCED 3, ako prierezovej témy.  Cieľom realizácie aktivít pedagogického klubu je zvýšenie odborných kompetencií pedagogických zamestnancov pre ďalšie zvyšovanie úrovne čitateľskej gramotnosti žiakov naprieč vzdelávaním.  Čitateľská gramotnosť je dôležitou schopnosťou žiaka a nevyhnutným predpokladom pre ďalší osobnostný a profesijný rast žiaka.  Žiak s primeranou úrovňou čitateľskej gramotnosti dokáže:   * Hľadať súvislosti medzi javmi, * Pýtať sa a hľadať odpovede, * Vytvárať vizuálne a iné, zmyslové predstavy (myslieť abstraktne), * Vytvárať hodnotiace posúdenia, * Identifikovať najdôležitejšie myšlienky v texte (kriticky myslieť), * Vytvárať syntézu poznania.   V rámci činnosti pedagogického klubu sa chceme zaoberať najefektívnejšími metódami a stratégiami pre rozvoj čitateľskej gramotnosti. Čitateľská gramotnosť má dve hlavné línie: základnú a kritickú. Základná zahŕňa znalosti, schopnosti, postoje uplatňované pri výbere textu a samotné čítanie s porozumením. Kritická čitateľská gramotnosť zahŕňa znalosti, schopnosti a postoje pri hodnotení informácii v texte s ohľadom na jeho obsahovú a formálnu stránku (napr. argumentácia), posudzovanie obsahu textu porovnávaním s vlastnými skúsenosťami, spôsob čítania a stratégia práce s textom. Obe zložky sú neoddeliteľné a vzhľadom ku komplexným potrebám spoločnosti a trhu práce sú pre absolventov SOŠ nevyhnutné.  Ďalšie činnosti, ktoré budú realizované v rámci pedagogického klubu:   * Tvorba Best Practice, * Prieskumno-analytická a tvorivá činnosť týkajúca sa výchovy a vzdelávania a vedúca k zlepšeniu a identifikácii OPS, * Výmena skúseností pri aplikácii moderných vyučovacích metód, * Výmena skúseností v oblasti medzi-predmetových vzťahov, * Tvorba inovatívnych didaktických materiálov, * Diskusné posedia a štúdium odbornej literatúry, * Identifikovanie problémov v rozvoji čitateľskej gramotnosti žiakov a možné riešenia.   **Stručná anotácia**  Pedagogický klub čitateľskej gramotnosti - prierezové témy sa zaoberal nasledujúcimi témami:  Práca s odbornou literatúrou, analytická a tvorivá činnosť,  OPS v danej oblasti, inovácie v oblasti rozvoja čitateľskej gramotnosti.  **Kľúčové slová**  Čitateľská gramotnosť, práca s odbornou literatúrou, analýza, metódy a inovácie, inovačné princípy.  **Zámer a priblíženie témy písomného výstupu**  Zámerom nášho výstupu je popísať aktivity zrealizované učiteľmi, členmi pedagogického klubu na zasadnutiach pedagogického klubu čitateľskej gramotnosti– prierezové témy.  Priblíženie témy:  Čítanie aj napriek prieniku moderných informačných technológií ostáva základnou stratégiou nadobúdania vedomostí, odborných znalostí, rozširovania a prehlbovania poznatkovej bázy človeka, ale aj získavania rozličných praktických a profesijných zručností. Práve z tohto dôvodu považujeme vzťah žiakov čítaniu za kľúčový. Pri práci s textom vytvára náš mozog zo všetkých súvisiacich myšlienok a skúseností dômyselnú sieť prepojenia. Čítanie s porozumením a tvorivá práca s textom vyžaduje nepoľavujúcu koncentráciu a vnorenie sa do témy, nie skratkovité čítanie a spájanie nesúvisiacich faktov. Uvedenou problematikou sme sa zaoberali na našich zasadnutiach. |

|  |
| --- |
| **Jadro:**  **Popis témy/problém**  **Problém:** Aktívne čitateľstvo, primeraná úroveň čitateľskej gramotnosti je jedným z faktorov vyrovnávajúcich vzdelanostné nerovnosti odlišných sociálno-ekonomických vrstiev. Sociálne okolie dieťaťa zohráva v tomto kľúčovú úlohu, lebo čítanie nie je „osamelou“ činnosťou, práve naopak – vývin stabilného čitateľstva je závislý od podporných sociálnych a komunikačných kontextov, t. j. od osobných vzťahov. Pričom v detstve je týmto kontextom predovšetkým rodina, najčastejšie zastúpená postavou matky, neskôr i ďalšími osobami z okolia dieťaťa, a skúsenosť dieťaťa s tzv. sprostredkovaným učením.  Problémom je stále rovnaký a vyžaduje si dlhodobé riešenie. Neustále pretrvávava nižšia úroveň čitateľskej gramotnosti, ktorá sa overuje v rámci medzinárodných štúdií. Riešenie situácie, otázky ako zvýšiť úroveň čitateľskej gramotnosti našich žiakov, sme riešili počas zasadnutí nášho pedagogického klubu. |

|  |
| --- |
| **Záver:**  **Zhrnutia a odporúčania pre činnosť pedagogických zamestnancov**  V rámci analyticko-prieskumnej činnosti sme sa zamerali na metódy diagnostiky a formatívne vs. sumatívne hodnotenie.V pedagogickej diagnostike môžeme odlíšiť dva prístupy k poznávaniu rôznorodosti spôsobov a vlastnosti správania jednotlivých žiakov, skupín žiakov pod. V prvom rade ide o tzv. monotetické prístupy, ktoré majú ambície porozumieť človeku všeobecne a prístupy idiografické zamerané na porozumenie konkrétneho jedinca. Pre edukáciu konkrétneho žiaka predstavujú všeobecné poznatky východisko, rámce v ktorých sa učiteľ pohybuje a vytvára nové hypotézy pre výchovu a vzdelávanie a aj pre pedagogickú diagnostiku žiaka.  Pre bezprostrednú individuálnu prácu so žiakom sú však podľa odborných zdrojov podstatné idiografické prístupy. Monotetické prístupy využívajú nástroje kvantitatívneho výskumu a sumatívnej diagnostiky, zatiaľ čo idiografické prístupy využívajú nástroje kvalitatívneho výskumu a formatívnej diagnostiky. Poznávanie vlastností žiaka nie je vždy priamočiare, pretože výsledky z testov, dotazníkov poukazujú skôr na zisťovaný jav (konštrukt). Odporúčame preto, aby každý diagnostický nástroj spĺňal určité kvalitatívne požiadavky. Ide o informácie ktoré nám umožnia orientovať sa v tom, ako je možné porozumieť získaným výsledkom a korektne s nimi pracovať. Platí to tak pre štandardizované testy a dotazníky ako aj napr. pre bežné ústne skúšanie žiaka. Ak používame diagnostiku na plánovanie ďalšej výučby u konkrétneho žiaka nemusia využívané nástroje spĺňať prísne metodologické kritériá.  V minulosti bol v pedagogickej diagnostike kladený dôraz na rozpoznanie stavu a príčin problémov žiaka, predikciu budúcich vzdelávacích výsledkov, prípadne na porovnávanie výsledkov konkrétneho žiaka s výsledkami vrstovníkov. Pedagogická diagnostika ostávala často len na hodnotení javovej stránky problémov žiaka, čo bránilo efektívnej pedagogickej intervencii učiteľa. V súčasnosti vnímame výrazný trend na využitie pedagogickej diagnostiky práve pre účinnú edukačnú intervenciu. Nejde pritom oodmietnutie tradičných diagnostických prístupov, ale výraznú zmenu zamerania a obohatenie doterajších prístupov.  Pri diagnostike preto odporúčame klásť väčší dôraz na:  - procesy učenia ako na výsledky učenia,  - komplexné vedomosti a autentické zručnosti žiaka, ako na jeho jednotlivé, izolované, deklaratívne vedomosti,  - to, čo žiak dokáže, ako to čo nepozná,  - diagnostiku vlastnej práce apráce druhých uskutočňovanej žiakom, ako diagnostiku uskutočňovanú učiteľom.  Pre rozvoj žiaka je dôležité, aby učiteľ uskutočňoval okrem sumatívnej diagnostiky orientovanej na výsledky učenia sa žiaka diagnostiku zameranú na zlepšovanie procesov učenia sa žiaka, tzn. formatívnu diagnostiku. Učiteľ teda uskutočňuje pedagogickú diagnostiku na dvoch úrovniach. Jedna sa dotýka toho, ako plní žiak požiadavky všeobecných štandardov a druhá toho, ako sa rozvíja osobne, či ako u neho prebieha proces učenia sa.  Ďalej sme sa v rámci analytickej činnosti zaoberali zaujímavým segmentom kognitívnych metód, a to je tvorba postojov pri rozvoji čitateľskej gramotnosti. Hodnotová hierarchia je usporiadanie hodnôt, ktorými sa riadime a podľa ktorých žijeme, do vzájomných súvislostí. Ak sa zamýšľame nad zmyslom života, hľadáme najvyššiu životnú hodnotu, od ktorej sa odvíjajú ďašie – vytvárame si pyramídu hodnôt. Hodnotová škálaje kategória, pomocou ktorej sa snažíme zorientovať sa vo svete hodnôt. V živote sa dostávame do situácií, keď si musíme zvoliť jednu z dvoch foriem správania, ktoré sa vylučujú. takúto situáciu nazývame morálnym konfliktom. S uvedeným súvisí motivácia žiaka k práci s rôznymi typmi textov, pričom môžeme použiť napríklad nižšie opísanú metódu.  Metóda čítania s porozumením- Klasifikácia hodnôt  Žiaci si svoje hodnotové preferencie a význam hodnotových preferencií vyjasňujú vo vzťahu k iným hodnotám. Tento proces nazývame klasifikácia hodnôt. Niekedy sú hodnoty explicitné, t. j. jasne vyjadrené, lebo sú súčasťou danej situácie, inokedy implicitné, prítomné v rozhodnutí, hoci nie sú priamo vyslovené.  Z hľadiska prístupu ku klasifikácii hodnôt je potrebné určiť svoje hodnoty na základe predpokladaného vlastného správania sa v danej situácii. následným porovnaním vlastných hodnôt s ostatnými sa vytvárajú porovnávacie rámce jednotlivých špecifických hodnôt v protiklade, resp. s súlade s ostatnými. špecifické hodnoty majú na rozhodovacie procesy človeka zásadný vplyv. Len na základe aplikovania špecifických hodnôt môžeme daný problém definovať. Po prvotnom vymedzení problému vedú špecifické hodnoty k alternatívnym východiskovým riešeniam, pričom najvhodnejšie sa javia tie, ktoré sú v súlade so špecifickými hodnotami. Tieto riešenia sú následne posúdené ako najlepšie a determinujú celkové uvažovanie o riešení problému. Ide napríklad o čítanie s cielenými otázkami, ktoré nám umožňuje správne problém zadefinovať a na základe týchto otázok ho aj riešiť.  K realizácii analytickej činnosti odporúčame použiť metódu V-CH-D  V-CH-D (akronym: viem – chcem vedieť – dozvedel som sa). Je to metóda na rozvoj čitateľských stratégií, pomocou ktorých sa žiaci učia pracovať s textom. Vyberať z textu potrebné informácie a porovnávať ich s už nadobudnutými vedomosťami a získanými skúsenosťami.  K realizácii V-CH -D odporúčame: flipchartový papier (alebo baliaci papier), v prípade práce s jedným žiakom je možné pracovať s formátom A4. Plocha papiera je rozdelená na tri stĺpce, v hlavičke každého môžeme napísať akronym metódy V-CH-D alebo celé slová vypísať, fixky, obrázkový materiál, upravený text.  Konštatujeme, že metóda V-CH-D pomáha vytvárať u žiakov stratégie na prácu s informáciami. Žiak sa postupne naučí konfrontovať svoje vedomosti s novými, prípade ich dopĺňať alebo reštrukturalizovať.  Odporúčame zakomponovať princípy národnej stratégie čitateľskej gramotnosti do edukácie:  Princíp vedomia významu a problému gramotnosti Akceptovanie existencie problému nízkej úrovne čitateľskej gramotnosti žiakov/mládeže/dospelých odbornou i laickou verejnosťou – kľúčovú úlohu tu zohrávajú médiá.  Princíp komplexného prístupu Potreba zvyšovania úrovne čitateľskej gramotnosti zasahuje všetky generácie – predškolákov, školákov, seniorov, ako aj všetky oblasti (práca, voľný čas, kultúra, zdravotníctvo atď.) a tiež všetky prostredia – školu, rodinu, pracovné tímy.  Princíp prístupu pre všetkých. Zabezpečenie podpory vo formálnom i neformálnom vzdelávaní. Vychádza sa z potrieb jednotlivcov a konkrétneho prostredia (kľúčovú úlohu tu zohrávajú knižnice).  Princíp partnerstva Spolupráca rozličných subjektov je nevyhnutná na národnej, regionálnej i lokálnej úrovni.  Princíp odbornosti V oblasti zvyšovania gramotnosti pôsobia odborníci, ktorí si svoju kvalifikáciu stále dopĺňajú a zvyšujú.  Princíp hodnotenia a sebahodnotenia Na realizáciu zvyšovania úrovne gramotnosti v súlade s potrebami konkrétneho prostredia je nevyhnutné systematicky sledovať a reflektovať vývoj úrovne gramotnosti. Odporúčame pokračovať v činnostiach aj v II. polroku školského roka 2022/ 2023. |

|  |  |
| --- | --- |
| 1. Vypracoval (meno, priezvisko) | Mgr. Beáta Kunová |
| 1. Dátum | 31.01.2023 |
| 1. Podpis |  |
| 1. Schválil (meno, priezvisko) | Mgr. Anna Jurgovianová |
| 1. Dátum | 31.01.2023 |
| 1. Podpis |  |

**Pokyny k vyplneniu Písomného výstupu pedagogického klubu:**

Písomný výstup zahrňuje napr. osvedčenú pedagogickú prax, analýzu s odporúčaniami, správu s odporúčaniami. Vypracováva sa jeden písomný výstup za polrok.

1. V riadku Prioritná os – Vzdelávanie
2. V riadku špecifický cieľ – riadok bude vyplnený v zmysle zmluvy o poskytnutí NFP
3. V riadku Prijímateľ - uvedie sa názov prijímateľa podľa zmluvy o poskytnutí nenávratného finančného príspevku (ďalej len "zmluva o NFP")
4. V riadku Názov projektu - uvedie sa úplný názov projektu podľa zmluvy NFP, nepoužíva sa skrátený názov projektu
5. V riadku Kód projektu ITMS2014+ - uvedie sa kód projektu podľa zmluvy NFP
6. V riadku Názov pedagogického klubu (ďalej aj „klub“) – uvedie sa celý názov klubu
7. V riadku Meno koordinátora pedagogického klubu – uvedie sa celé meno a priezvisko koordinátora klubu
8. V riadku Školský polrok - výber z dvoch možnosti – vypracuje sa za každý polrok zvlášť

* september RRRR – január RRRR
* február RRRR – jún RRRR

1. V riadku Odkaz na webové sídlo zverejnenej správy – uvedie sa odkaz / link na webovú stránku, kde je písomný výstup zverejnený
2. V tabuľkách Úvod ,Jadro a Záver sa popíše výstup v požadovanej štruktúre
3. V riadku Vypracoval – uvedie sa celé meno a priezvisko osoby/osôb (členov klubu), ktorá písomný výstup vypracovala
4. V riadku Dátum – uvedie sa dátum vypracovania písomného výstupu
5. V riadku Podpis – osoba/osoby, ktorá písomný výstup vypracovala sa vlastnoručne podpíše
6. V riadku Schválil - uvedie sa celé meno a priezvisko osoby, ktorá písomný výstup schválila (koordinátor klubu/vedúci klubu učiteľov)
7. V riadku Dátum – uvedie sa dátum schválenia písomného výstupu
8. V riadku Podpis – osoba, ktorá písomný výstup schválila sa vlastnoručne podpíše.