

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| 1. Prijímateľ | Súkromná spojená škola, ul. Biela voda, |
| 1. Názov projektu | Prepojenie vzdelávania s praxou v Súkromnej strednej odbornej škole, Biela voda 2. |
| 1. Kód projektu ITMS2014+ | 312011Z055 |
| 1. Názov pedagogického klubu | Pedagogický klub čitateľskej gramotnosti – prierezové témy. |
| 1. Meno koordinátora pedagogického klubu | Mgr. Beáta Kunová |
| 1. Školský polrok | 01.02.2023- 31.03.2023 |
| 1. Odkaz na webové sídlo zverejnenia písomného výstupu | https://www.sssbielavoda.sk/o-skole/projekty-skoly/projekt-prepojenie-vzdelavania-s-praxou/ |

10.

|  |
| --- |
| **Úvod**  Pedagogický klub čitateľskej gramotnosti – prierezové témy je vytvorený pedagogickými zamestnancami, ktorí zastupujú vzdelávacie oblastí platného ISCED 3A, ako napr.: matematika a práca s informáciami, jazyk a komunikácia, človek a príroda, človek a spoločnosť a tiež pedagogickými zamestnancami vyučujúcimi odborné predmety.  Klub funguje počas školských rokov, od septembra 2020 do januára 2023 (spolu 25 mesiacov), avšak v dôsledku pandémie a nekonania stretnutí klubov sa jeho realizácia predĺžila do 3/2023, kedy boli zrealizované posledné plánované stretnutia. Udržateľnosť klubu vychádza z koncepcie nového modelu SOŠ, ktorého súčasťou sú „riešiteľské rady“ tímov pre vzdelávacie oblasti ISCED 3A.  Spôsob organizácie: stretnutia 2 krát do mesiaca. Dĺžka jedného stretnutia: 3 hodiny.  Varianta klub: pedagogický klub s výstupmi.  Zameranie pedagogického klubu:  Pedagogický klub sa zameriava na rozvoj čitateľskej gramotnosti v rámci vzdelávacích oblastí platného ISCED 3, ako prierezovej témy.  Cieľom realizácie aktivít pedagogického klubu je zvýšenie odborných kompetencií pedagogických zamestnancov pre ďalšie zvyšovanie úrovne čitateľskej gramotnosti žiakov naprieč vzdelávaním.  Čitateľská gramotnosť je dôležitou schopnosťou žiaka a nevyhnutným predpokladom pre ďalší osobnostný a profesijný rast žiaka.  Žiak s primeranou úrovňou čitateľskej gramotnosti dokáže:   * Hľadať súvislosti medzi javmi, * Pýtať sa a hľadať odpovede, * Vytvárať vizuálne a iné, zmyslové predstavy (myslieť abstraktne), * Vytvárať hodnotiace posúdenia, * Identifikovať najdôležitejšie myšlienky v texte (kriticky myslieť), * Vytvárať syntézu poznania.   V rámci činnosti pedagogického klubu sa zaoberáme najefektívnejšími metódami a stratégiami pre rozvoj čitateľskej gramotnosti. Čitateľská gramotnosť má dve hlavné línie: základnú a kritickú. Základná zahŕňa znalosti, schopnosti, postoje uplatňované pri výbere textu a samotné čítanie s porozumením. Kritická čitateľská gramotnosť zahŕňa znalosti, schopnosti a postoje pri hodnotení informácii v texte s ohľadom na jeho obsahovú a formálnu stránku (napr. argumentácia), posudzovanie obsahu textu porovnávaním s vlastnými skúsenosťami, spôsob čítania a stratégia práce s textom. Obe zložky sú neoddeliteľné a vzhľadom ku komplexným potrebám spoločnosti a trhu práce sú pre absolventov SOŠ nevyhnutné.  Ďalšie činnosti, ktoré sú realizované v rámci pedagogického klubu:   * Tvorba Best Practice, * Prieskumno-analytická a tvorivá činnosť týkajúca sa výchovy a vzdelávania a vedúca k zlepšeniu a identifikácii OPS, * Výmena skúseností pri aplikácii moderných vyučovacích metód, * Výmena skúseností v oblasti medzi-predmetových vzťahov, * Tvorba inovatívnych didaktických materiálov, * Diskusné posedia a štúdium odbornej literatúry, * Identifikovanie problémov v rozvoji čitateľskej gramotnosti žiakov a možné riešenia.   **Stručná anotácia**  Pedagogický klub čitateľskej gramotnosti - prierezové témy sa zaoberal nasledujúcimi témami: komunikačnými metódami a ich vplyvom na rozvoj čitateľskej gramotnosti žiaka, štúdiom odbornej literatúry a výstupmi, ktoré sme dosiahli.  **Kľúčové slová**  Čitateľská gramotnosť, práca s odbornou literatúrou, analýza, komunikačné metódy.  **Zámer a priblíženie témy písomného výstupu**  Zámerom nášho výstupu je popísať aktivity zrealizované učiteľmi, členmi pedagogického klubu na zasadnutiach pedagogického klubu čitateľskej gramotnosti– prierezové témy.  Priblíženie témy:  Čitateľská gramotnosť je jednou z dôležitých gramotností, ktorá ovplyvňuje úroveň kritického myslenia žiaka, schopnosť riešiť problémy, vytvárať si zdravé vzťahy v každom sociálnom prostredí, v ktorom sa človek pohybuje. Porozumenie textu, porozumenie hovorenému slovu a aktívne počúvanie sú dôležitými atribútmi na ceste za lepšími výsledkami. |

|  |
| --- |
| **Jadro:**  **Popis témy/problém**  **Problém:**  Čitateľské kompetencie rozdeľujeme do úrovní podľa prejavených schopností žiaka:  Žiak vie:  Úroveň 1 – Zaradiť jednu alebo viac nezávislých častí explicitne vyjadrenej informácie, väčšinou s jedným kritériom a malou alebo žiadnou protikladnosťou informácií v texte.  Úroveň 2 – Zaradiť jednu alebo viac častí informácie, a to aj s použitím viacerých kritérií  Úroveň 3 – Zaradiť časti informácie a v niektorých prípadoch aj zistiť vzťah medzi nimi. Sústrediť sa na nápadne protichodné informácie.  Úroveň 4 - Umiestniť a zoradiť alebo skombinovať viaceré informácie. Posúdiť, ktorá z nich je významná pre úlohu.  Úroveň 5 – Umiestniť a zoradiť alebo skombinovať viaceré časti ťažko dostupných informácií, niektoré z nich môžu byť aj mimo textu. Posúdiť, ktorá informácia v texte je významná pre úlohu. Sústrediť sa na vysoko hodnoverné a/alebo výrazne obsiahle informácie.  Najčastejšou úrovňou je úroveň 2, avšak pre rozvoj kritického myslenia, myslenia v súvislostiach je nevyhnutné dosahovať najvyššie úrovne kompetencií. Uvedený nesúlad je problémom, ktorým sme sa zaoberali počas našich zasadnutí. |

|  |
| --- |
| **Záver:**  **Zhrnutia a odporúčania pre činnosť pedagogických zamestnancov**  Na základe zrealizovaných brainstormingov, výmeny skúseností považujeme za efektívne pre rozvoj čitateľských kompetencií žiakov komunikačné metódy. Odporúčame:  - intenzívnu spoluprácu vedenia školy s metodickými orgánmi školy na vypracovávaní stratégie (od nového školského roka: september - október)  - určenie lídra čitateľskej gramotnosti, zabezpečenie realizácie aktivít ČG počas školského roka  - vzdelávanie učiteľov v oblasti čitateľskej gramotnosti (v šk.roku, priebežne)  - zistenie úrovne ČG v jednotlivých triedach a určenie predmetov na zistenie úrovne ČG, sformulovanie cieľov, ktoré budú viesť ku zlepšeniu úrovne  - získanie textov a úloh, vypracovanie databázy úloh a textov na rozvoj čitateľskej gramotnosti (január)  - zaraďovanie a práca so súvislými textami na všetky vyučovacie hodiny, využívať možnosti prístupu na internet a vyhľadávať informácie z internetu. Dôležité je tiež: zabezpečiť štandardizované testy, podporiť účasť učiteľov na vzdelávaní v oblasti ČG, implementácia ČG do vzdelávania  – spolupráca učiteľov, zdieľanie poznatkov, vypracovanie databázy úloh a testov k ČG, vypracovanie a používanie systému na analyzovanie výsledkov ČG.  Odporúčame zamerať sa kultúrno-výchovného pôsobenie. Prejavuje sa záujmom o literárne kultúrne dedičstvo, kultúrne dianie, o čítanie krásnej literatúry a schopnosťou aktívne čítať umelecké literárne dielo, porozumieť mu ako umeleckému odkazu, vnímať ho v literárnom kontexte i v širšom kultúrnom, spoločenskom i historickom kontexte. Kultúra čítania by sa mala prejavovať aj záujmom o pestovanie kultúry jazyka.  Odporúčame tiež čitateľské prístupy v oblasti pedagogického konštruktivizmu:  Konštruktivistická výuka je obvykle založená na vzdelávacích postupoch zaisťujúcich istý plánovaný sled krokov pri práci s informáciami. Tieto vzdelávacie postupy v sebe obsahujú ako prvky konštruktivizmu individuálneho, tak prvky konštruktivizmus sociálneho. Naznačujeme sled týchto prvkov: pozorovanie, analýza pozorovania, porovnávanie, diskusia, syntéza poznatkov, zovšeobecnenie, aplikácia konštruktu, verifikácia.  Odporúčame tiež použiť voľnú reprodukciu text, pričom žiak vyberá a zaraďuje informácie z textu. Na tieto účely sa nehodí doslovná reprodukcia, ktorá nesvedčí o porozumení textu, ale iba o dobrej pamäti čitateľa. Na zistenie porozumenia textu sa často používajú *zisťovacie otázky.* To je veľmi dôležitý spôsob kladenia otázok. Konkrétnejšie otázky majú oveľa vyššiu validitu ako otázky všeobecného charakteru.  Ďaľšou vhodnou metódou zisťovania porozumenia textu je tiež tzv. Cloze test*,* ktorý napriek svojej jednoduchosti vyniká dobrými diagnostickými vlastnosťami, čo je dôvod jeho častého používania najmä v zahraničí. Pozostáva z textu, ktorý má vynechané každé n-té slovo. Je to zvyčajne každé piate slovo, i keď podľa konkrétnych podmienok môžu byť medzery aj redšie. Pri Cloze teste dopĺňame slová na základe poznania vnútra i medzivetných vzťahov. Doplnené slovo znamená, že žiak pozná význam a zároveň chápe i širší kontext. Pri Cloze teste nejde o mechanické čítanie, ale o vyvodzovanie významu kontextu.  Tak ako sme vyššie uviedli odporúčame pokračovať v činnosti klubu čitateľskej gramotnosti aj v novom školskom roku. |

|  |  |
| --- | --- |
| 1. Vypracoval (meno, priezvisko) | Mgr. Beáta Kunová |
| 1. Dátum | 31.03.2023 |
| 1. Podpis |  |
| 1. Schválil (meno, priezvisko) | Mgr. Anna Jurgovianová |
| 1. Dátum | 31.03.2023 |
| 1. Podpis |  |

**Pokyny k vyplneniu Písomného výstupu pedagogického klubu:**

Písomný výstup zahrňuje napr. osvedčenú pedagogickú prax, analýzu s odporúčaniami, správu s odporúčaniami. Vypracováva sa jeden písomný výstup za polrok.

1. V riadku Prioritná os – Vzdelávanie
2. V riadku špecifický cieľ – riadok bude vyplnený v zmysle zmluvy o poskytnutí NFP
3. V riadku Prijímateľ - uvedie sa názov prijímateľa podľa zmluvy o poskytnutí nenávratného finančného príspevku (ďalej len "zmluva o NFP")
4. V riadku Názov projektu - uvedie sa úplný názov projektu podľa zmluvy NFP, nepoužíva sa skrátený názov projektu
5. V riadku Kód projektu ITMS2014+ - uvedie sa kód projektu podľa zmluvy NFP
6. V riadku Názov pedagogického klubu (ďalej aj „klub“) – uvedie sa celý názov klubu
7. V riadku Meno koordinátora pedagogického klubu – uvedie sa celé meno a priezvisko koordinátora klubu
8. V riadku Školský polrok - výber z dvoch možnosti – vypracuje sa za každý polrok zvlášť

* september RRRR – január RRRR
* február RRRR – jún RRRR

1. V riadku Odkaz na webové sídlo zverejnenej správy – uvedie sa odkaz / link na webovú stránku, kde je písomný výstup zverejnený
2. V tabuľkách Úvod ,Jadro a Záver sa popíše výstup v požadovanej štruktúre
3. V riadku Vypracoval – uvedie sa celé meno a priezvisko osoby/osôb (členov klubu), ktorá písomný výstup vypracovala
4. V riadku Dátum – uvedie sa dátum vypracovania písomného výstupu
5. V riadku Podpis – osoba/osoby, ktorá písomný výstup vypracovala sa vlastnoručne podpíše
6. V riadku Schválil - uvedie sa celé meno a priezvisko osoby, ktorá písomný výstup schválila (koordinátor klubu/vedúci klubu učiteľov)
7. V riadku Dátum – uvedie sa dátum schválenia písomného výstupu
8. V riadku Podpis – osoba, ktorá písomný výstup schválila sa vlastnoručne podpíše.